
Parlamentul  României

Camera  Deputaţilor

Comisia pentru industrii                                         Comisia juridică, de disciplină

              si servicii                                                                       şi imunităţi
Bucureşti, 06.11.2007                                                         Bucureşti, 06.11.2007
Nr.23/290/2007                                                                          Nr.31/1052/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra propunerii legislative pentru modificarea Legii nr.49/2006 privind circulaţia pe drumurile publice, primită cu adresa nr.P.l.x  650 din 2 octombrie 2007.


În raport cu obiectul de reglementare şi conţinutul său, propunerea legislativă face parte din categoria legilor organice.

              PREŞEDINTE,                                              PREŞEDINTE,

                Iulian Iancu                                                   Sergiu Andon                                   
[image: image2.png]ROMANIA




Parlamentul  României

Camera  Deputaţilor
Comisia pentru industrii                                         Comisia juridică, de disciplină

              si servicii                                                                       şi imunităţi

Bucureşti, 06.11.2007                                                       Bucureşti, 06.11.2007
Nr.23/290/2007                                                                          Nr.31/1052/2007
RAPORT    COMUN

asupra propunerii legislative pentru modificarea Legii nr.49/2006 
privind circulaţia pe drumurile publice


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia juridică, de disciplină şi imunităţi au fost sesizate, pentru dezbatere în fond, cu propunerea legislativă pentru modificarea Legii nr.49/2006 privind circulaţia pe drumurile publice, trimisă cu adresa nr. Pl.x din 650 din 2 octombrie 2007, înregistrată sub nr.23/290 din 3 octombrie 2007, respectiv sub nr.31/1052 din 3 octombrie 2007.


Iniţiativa legislativă are ca obiect de reglementare modificarea Ordonanţei de urgenţă a Guvernului nr.195/2002 privind circulaţia pe drumurile publice, pentru corectarea unor „scăpări legislative” din Codul rutier, în sensul că prin suspendarea permisului de conducere se încalcă  unele drepturi garantate de Constituţie şi anume, libera circulaţie şi dreptul la muncă, taximetriştii sau conducătorii auto de pe mijloacele de transport în comun fiind îngrădiţi de aceste prevederi ale Codului rutier.


Consiliul Legislativ a avizat favorabil iniţiativa legislativă, cu observaţii şi propuneri, conform avizului nr.589 din 9 mai 2007.



Guvernul României, prin punctul de vedere transmis cu adresa nr.1311 din 31 mai 2007, a comunicat că nu susţine propunerea legislativă.



Senatul, în calitate de primă Cameră sesizată, a respins propunerea legislativă, în şedinţa din 24 septembrie 2007.



Propunerea legislativă a fost avizată negativ de Comisia pentru apărare, ordine publică şi siguranţă naţională, conform avizului nr.32/710 din 9 octombrie 2007.



Conform prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările ulterioare, Camera decizională pentru această propunere legislativă este Camera Deputaţilor.


În conformitate cu prevederile art.61 din Regulamentul Camerei Deputaţilor, republicat, cele două comisii au examinat propunerea legislativă în şedinţele din 6 noiembrie 2007 şi din 31 octombrie 2007.



La lucrări au fost prezenţi 19 deputaţi din totalul de 21 membri ai Comisiei pentru industrii şi servicii şi 14 deputaţi din totalul de 27 membri ai Comisiei juridice, de disciplină şi imunităţi.



La dezbaterile asupra propunerii legislative au participat, în calitate de invitaţi, din partea Ministerului Internelor şi Reformei Administrative, domnul Marin Pătuleanu – secretar de stat, domnul Lucian Diniţă – şed serviciu şi doamna Nina Badea – comisar şef.



În urma examinării propunerii legislative şi a opiniilor exprimate de către membrii celor două comisii şi de către invitaţi, s-a constatat că modificarea propusă de iniţiator nu se justifică întrucât abrogarea lit.c) a alin.(3) al art.100 şi modificarea alin.(3) al art.101 din Ordonanţa de urgenţă a Guvernului nr.195/2002 privind circulaţia pe drumurile publice, creează premisele favorabile producerii unor evenimente rutiere cu consecinţe grave asupra participanţilor la trafic care respectă prevederile Codului rutier şi care circulă regulamentar pe drumurile publice.


Pentru considerentele prezentate anterior, membrii celor două comisii au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea Legii nr.49/2006 privind circulaţia pe drumurile publice.



În raport cu obiectul de reglementare şi conţinutul său, propunerea legislativă face parte din categoria legilor organice.
                PREŞEDINTE,                                              PREŞEDINTE,

                  Iulian Iancu                                                   Sergiu Andon      

                  SECRETAR,                                                  SECRETAR,
                 Aurelia Vasile                                                 George Băeşu

Consilier parlamentar,                                                                                                                                   Consilier parlamentar,

Daniel Bădina                                                                                                                                                   Nicoleta Grecu

